title: 2010/28/EZ: Odluka Komisije od 28. srpnja 2009. o izmjeni Popisa biljnih tvari, pripravaka i njihovih kombinacija za uporabu u tradicionalnim biljnim lijekovima (priopćena pod brojem dokumenta C(2009) 5804)  Tekst značajan za EGP

text:
               13/Sv. 064

               HR

               Službeni list Europske unije

               205

         32010D0028

               L 011/12

               SLUŽBENI LIST EUROPSKE UNIJE

               28.07.2009.

      ODLUKA KOMISIJE

   od 28. srpnja 2009.
   o izmjeni Popisa biljnih tvari, pripravaka i njihovih kombinacija za uporabu u tradicionalnim biljnim lijekovima
   (priopćena pod brojem dokumenta C(2009) 5804)
   (Tekst značajan za EGP)
   (2010/28/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2001/83/EZ Europskog parlamenta i Vijeća od 6. studenoga 2001. o zakoniku Zajednice koji se odnosi na lijekove za primjenu kod ljudi (1), a posebno njezin članak 16. točku (f),
   uzimajući u obzir mišljenja Europske agencije za lijekove, koja je 10. siječnja 2008. i 6. ožujka 2008. sastavio Odbor za biljne lijekove,
   budući da:

               (1)

                  Calendula officinalis L. i Pimpinella anisum L. udovoljavaju zahtjevima iz Direktive 2001/83/EZ. Calendula officinalis L. i Pimpinella anisum L. mogu se smatrati biljnim tvarima, biljnim pripravcima ili njihovim kombinacijama.

               (2)

               Stoga je prikladno uključiti Calendula officinalis L i Pimpinella anisum L u Popis biljnih tvari, pripravaka i njihovih kombinacija za uporabu u tradicionalnim biljnim lijekovima, utvrđenim u Prilogu I. Odluci Komisije 2008/911/EZ (2).

               (3)

               Stoga bi Odluku 2008/911/EZ trebalo na odgovarajući način izmijeniti.

               (4)

               Mjere predviđene ovom Odlukom u skladu su s mišljenjem Stalnog odbora za lijekove za primjenu kod ljudi,

         DONIJELA JE OVU ODLUKU:
   Članak 1.
   Odluka 2008/911/EZ mijenja se kako slijedi:

               1.

               Prilog I. mijenja se u skladu s Prilogom I. ovoj Odluci.

               2.

               Prilog II. mijenja se u skladu s Prilogom II. ovoj Odluci.

         Članak 2.
   Ova Odluka je upućena državama članicama.

      Sastavljeno u Bruxellesu 28. srpnja 2009.

            Za Komisiju

         Günter VERHEUGEN

            Potpredsjednik

      (1)  SL L 311, 28.11.2001., str. 67.

      (2)  SL L 328, 6.12.2008., str. 42.
   PRILOG I.
   U Prilogu I. Odluci 2008/911/EZ umeće se sljedeće:

               —

               „Calendula officinalis L.” umeće se ispred Foeniculum vulgare Miller subsp. vulgare var. vulgare (plod gorkog komorača),

               —

               „Pimpinella anisum L.” umeće se nakon Foeniculum vulgare Miller subsp. vulgare var. dulce (Miller) Thellung (plod slatkog komorača).

         PRILOG II.
   U Prilogu II. Odluci 2008/911/EZ umeće se sljedeće:

               —

               „Calendula officinalis L.” umeće se ispred Foeniculum vulgare Miller subsp. vulgare var. vulgare (plod gorkog komorača)

                     „UNOS U POPISU ZAJEDNICE ZA CALENDULA OFFICINALIS L.

                     Znanstveni naziv biljke

                     Callendula officinalis L.

                     Botanička porodica

                  Asteraceae

                     Uobičajeni naziv biljne tvari na svim službenim jezicima EU-a

                  Nevenov cvijet

                     Uobičajeni naziv biljne tvari na svim službenim jezicima EU-a

                              —

                              BG (bălgarski): Невен, цвят

                              —

                              CS (čeština): Měsíčkový květ

                              —

                              DA (dansk): Morgenfrueblomst

                              —

                              DE (Deutsch): Ringelblumenblüten

                              —

                              EL (elliniká): Άνθος καλέντουλας

                              —

                              EN (English): Calendula flower

                              —

                              ES (español): Flor de caléndula

                              —

                              ET (eesti keel): Saialilleõisik

                              —

                              FI (suomi): Tarhakehäkukan kukka

                              —

                              FR (français): Souci

                              —

                              HU (magyar): A körömvirág virága

                              —

                              IT (italiano): Calendula fiore

                              —

                              LT (lietuvių kalba): Medetkų žiedai

                              —

                              LV (latviešu valoda): Kliņģerītes ziedi

                              —

                              MT (malti): Fjura calendula

                              —

                              NL (nederlands): Goudsbloem

                              —

                              PL (polski): Kwiat nagietka

                              —

                              PT (português): Flor de calêndula

                              —

                              RO (română): Floare de gălbenele (calendula)

                              —

                              SK (slovenčina): Nechtíkový kvet

                              —

                              SL (slovenščina): Cvet vrtnega ognjiča

                              —

                              SV (svenska): Ringblomma, blomma

                              —

                                 IS (íslenska): Morgunfrú, blóm

                              —

                                 NO (norsk): Ringblomst

                     Biljni pripravak (pripravci)

                              A.

                              Tekući ekstrakt (DER 1:1), ekstrakcijsko otapalo etanol 40-50 % (v/v).

                              B.

                              Tekući ekstrakt (DER 1:1,8-2,2), ekstrakcijsko otapalo etanol 40-50 % (v/v).

                              C.

                              Tinktura (DER 1:5), ekstrakcijsko otapalo etanol 70-90 % (v/v).

                     Monografija Europske farmakopeje

                  Nevenov cvijet – Calendulae flos (01/2005:1297)

                     Indikacije

                              (a)

                              Tradicionalni biljni lijek za simptomatsko liječenje blažih upala kože (kao što su opekline od sunca) i kao pomoć pri cijeljenju manjih rana.

                              (b)

                              Tradicionalni biljni lijek za simptomatsko liječenje blažih upala u ustima ili grlu.

                        Proizvod je tradicionalni biljni lijek za primjenu kod navedenih indikacija koje se isključivo temelje na dugotrajnoj uporabi.

                     Vrsta tradicije

                  Europska

                     Određena jačina

                  Molim vidjeti ‚Određeno doziranje’

                     Određeno doziranje

                  Biljni pripravci:

                              A.

                              Tekući ekstrakt (DER 1:1)
                              U polučvrstim farmaceutskim oblicima: količina koja odgovara 2-10 % biljne tvari.

                              B.

                              Tekući ekstrakt (DER 1:1,8-2,2)
                              U polučvrstim farmaceutskim oblicima: količina koja odgovara 2-5 % biljne tvari.

                              C.

                              Tinktura (DER 1:5)

                        U kompresama razrijeđena sa svježe prokuhanom vodom u omjeru od najmanje 1:3.
                  U polučvrstim farmaceutskim oblicima: količina koja odgovara 2-10 % biljne tvari.
                  Kao grgljača ili vodica za usta u 2 %-tnoj otopini.
                  2 do 4 puta dnevno
                  Indikacija (a)
                  Ne preporučuje se primjena kod djece mlađe od 6 godina (vidjeti ispod ‚Posebna upozorenja i mjere opreza pri uporabi’).
                  Indikacija (b)
                  Ne preporučuje se primjena kod djece mlađe od 12 godina zbog nedostatka dovoljnog iskustva (vidjeti ispod ‚Posebna upozorenja i mjere opreza pri uporabi’).

                     Put primjene

                  Na kožu i za usnu sluznicu.

                     Trajanje primjene ili ograničenja vezana uz trajanje primjene

                  Komprese: ukloniti nakon 30-60 minuta.
                  Svi biljni pripravci: Ako simptomi ustraju nakon 1 tjedna primjene lijeka, potrebno je savjetovati se s liječnikom ili osposobljenim zdravstvenim radnikom.

                     Ostali podaci potrebni za sigurnu primjenu

                     Kontraindikacije

                  Preosjetljivost na biljke iz porodice Asteraceae (Compositae).

                     Posebna upozorenja i mjere opreza pri uporabi

                  Indikacija (a)
                  Ne preporučuje se primjena kod djece mlađe od 6 godina jer nema dovoljnog iskustva.
                  Indikacija (b)
                  Ne preporučuje se primjena kod djece mlađe od 12 godina jer nema dovoljnog iskustva.
                  Ako se pojave znakovi upale kože, potrebno je savjetovati se s liječnikom ili osposobljenim zdravstvenim radnikom.

                     Interakcije s drugim lijekovima i drugi oblici interakcija

                  Nije zabilježeno.

                     Trudnoća i dojenje

                  Nije utvrđena sigurnost primjene tijekom trudnoće i dojenja.
                  Zbog nedostatka dovoljnih podataka ne preporučuje se primjena tijekom trudnoće i dojenja.

                     Utjecaj na sposobnost upravljanja vozilima i rada na strojevima

                  Nije relevantno.

                     Nuspojave

                  Senzibilizacija kože. Učestalost nepoznata.
                  Ako se pojave nuspojave koje nisu gore spomenute, potrebno je savjetovati se s liječnikom ili osposobljenim zdravstvenim radnikom.

                     Predoziranje

                  Nema podataka o predoziranju.”

               —

               „Pimpinella anisum L” umeće se nakon Foeniculum vulgare Miller subsp. vulgare var. dulce (Miller) Thellung (plod slatkog koromača).

                     „UNOS U POPISU ZAJEDNICE ZA PIMPINELLA ANISUM L.

                     Znanstveni naziv biljke

                     Pimpinella anisum L.

                     Botanička porodica

                  Apiaceae

                     Biljna tvar

                  Anišev plod

                     Uobičajeni naziv biljne tvari na svim službenim jezicima EU-a

                              —

                              BG (bălgarski): Анасон, плод

                              —

                              CS (čeština): Anýzový plod

                              —

                              DA (dansk): Anisfrø

                              —

                              DE (Deutsch): Anis

                              —

                              EL (elliniká): Γλυκάνισο

                              —

                              EN (English): Aniseed

                              —

                              ES (español): Fruto de anís

                              —

                              ET (eesti keel): Aniis

                              —

                              FI (suomi): Anis

                              —

                              FR (français): Anis (fruit d)

                              —

                              HU (magyar): Ánizsmag

                              —

                              IT (italiano): Anice (Anice verde), frutto

                              —

                              LT (lietuvių kalba): Anyžių sėklos

                              —

                              LV (latviešu valoda): Anīsa sēklas

                              —

                              MT (malti): Frotta tal-Anisi

                              —

                              NL (nederlands): Anijsvrucht

                              —

                              PL (polski): Owoc anyżu

                              —

                              PT (português): Anis

                              —

                              RO (română): Fruct de anason

                              —

                              SK (slovenčina): Anízový plod

                              —

                              SL (slovenščina): Plod vrtnega janeža

                              —

                              SV (svenska): Anis

                              —

                                 IS (íslenska): Anís

                              —

                                 NO (norsk): Anis

                     Biljni pripravak (pripravci)

                  Osušeni anišev plod, usitnjen ili zdrobljen.

                     Monografija Europske farmakopeje

                     Anisi fructus (01/2005:0262)

                     Indikacije

                              (a)

                              Tradicionalni biljni lijek za simptomatsko liječenje blagih gastrointestinalnih grčeva, uključujući nadutost i vjetrove.

                              (b)

                              Tradicionalni biljni lijek koji se primjenjuje kao ekspektorant kod kašlja (za iskašljavanje) uzrokovanog prehladom.

                        Proizvod je tradicionalni biljni lijek za primjenu kod navedenih indikacija koje se isključivo temelje na dugotrajnoj uporabi.

                     Vrsta tradicije

                  Europska

                     Određena jačina

                  Molim vidjeti ‚Određeno doziranje’

                     Određeno doziranje

                     Adolescenti stariji od 12 godina, odrasli, starije osobe:

                  Indikacije (a) i (b)
                  1 do 3,5 g cijelog ili (svježe (1)) usitnjenog ili zdrobljenog aniševog ploda u 150 ml proključale vode kao biljni čaj
                  3 puta dnevno
                  Ne preporučuje se primjena kod djece mlađe od 12 godina (vidjeti ispod ‚Posebna upozorenja i mjere opreza pri uporabi’).

                     Put primjene

                  Oralna primjena (kroz usta).

                     Trajanje primjene ili ograničenja vezana uz trajanje primjene

                  Ne uzimati dulje od 2 tjedna.
                  Ako simptomi ustraju tijekom primjene lijeka, potrebno je savjetovati se s liječnikom ili osposobljenim zdravstvenim radnikom.

                     Ostali podaci potrebni za sigurnu primjenu

                     Kontraindikacije

                  Preosjetljivost na djelatnu tvar ili na biljke iz porodice Apiaceae (Umbelliferae) (kim, celer, korijandar, kopar i komorač) ili na anetol.

                     Posebna upozorenja i mjere opreza pri uporabi

                  Ne preporučuje se primjena kod djece mlađe od 12 godina zbog nedostatka odgovarajućih podataka o sigurnosti primjene.

                     Interakcije s drugim lijekovima i drugi oblici interakcija

                  Nije zabilježeno.

                     Trudnoća i dojenje

                  Nema podataka o primjeni aniševog ploda kod trudnica.
                  Nije poznato izlučuju li se sastavnice aniševog ploda majčinim mlijekom.
                  Zbog nedostatka dovoljnih podataka ne preporučuje se primjena tijekom trudnoće i dojenja.

                     Utjecaj na sposobnost upravljanja vozilima i rada na strojevima

                  Nisu provedene studije o utjecaju na sposobnost upravljanja vozilima i strojevima.

                     Nuspojave

                  Mogu se pojaviti alergijske reakcije na anišev plod na koži ili u respiratornom sustavu. Učestalost nepoznata.
                  Ako se pojave nuspojave koje nisu gore spomenute, potrebno je savjetovati se s liječnikom ili osposobljenim zdravstvenim radnikom.

                     Predoziranje

                  Nema podataka o predoziranju.

      (1)  Za komercijalne pripravke usitnjenog ili zdrobljenog aniševog ploda potrebno je provesti odgovarajuće ispitivanje stabilnosti vezano uz sadržaj sastavnica eteričnog ulja.”


Odluka Komisije od 04/08/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7606 - GRUPO ANTOLíN / MAGNA INTERIORS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 15/11/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8146 - CARLYLE / SCHÖN FAMILY / SCHÖN KLINIK) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 23/11/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8120 - HAPAG-LLOYD / UNITED ARAB SHIPPING COMPANY) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2011/740/EU: Odluka Komisije od 14. studenoga 2011. o izmjeni odluka 2006/799/EZ, 2007/64/EZ, 2007/506/EZ, 2007/742/EZ, 2009/543/EZ i 2009/544/EZ radi produljenja važenja ekoloških mjerila za dodjelu znaka za okoliš EU-a za određene proizvode (priopćena pod brojem dokumenta C(2011) 8041)  Tekst značajan za EGP

text:
               15/Sv. 17

               HR

               Službeni list Europske unije

               280

         32011D0740

               L 297/64

               SLUŽBENI LIST EUROPSKE UNIJE

         ODLUKA KOMISIJE
   od 14. studenoga 2011.
   o izmjeni odluka 2006/799/EZ, 2007/64/EZ, 2007/506/EZ, 2007/742/EZ, 2009/543/EZ i 2009/544/EZ radi produljenja važenja ekoloških mjerila za dodjelu znaka za okoliš EU-a za određene proizvode
   (priopćena pod brojem dokumenta C(2011) 8041)
   (Tekst značajan za EGP)
   (2011/740/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 3. točku (c),
   nakon savjetovanja s Odborom Europske unije za znak za okoliš,
   budući da:

               (1)

               Odluka Komisije 2006/799/EZ od 3. studenoga 2006. o uspostavljanju revidiranih ekoloških mjerila i s njima povezanih zahtjeva u pogledu procjene i provjere za dodjelu znaka za okoliš Zajednice sredstvima za poboljšavanje tla (2) prestaje važiti 31. prosinca 2011.

               (2)

               Odluka Komisije 2007/64/EZ od 15. prosinca 2006. o uspostavljanju revidiranih ekoloških mjerila i s njima povezanih zahtjeva u pogledu procjene i provjere za dodjelu znaka za okoliš Zajednice uzgojnim supstratima (3) prestaje važiti 31. prosinca 2011.

               (3)

               Odluka Komisije 2007/506/EZ od 21. lipnja 2007. o uspostavljanju ekoloških mjerila za dodjelu znaka za okoliš Zajednice za sapune, šampone i regeneratore za kosu (4) prestaje važiti 31. prosinca 2011.

               (4)

               Odluka Komisije 2007/742/EZ od 9. studenoga 2007. o utvrđivanju ekoloških mjerila za dodjelu znaka za okoliš Zajednice za električne, plinske ili apsorpcijske plinske toplinske crpke (5) prestaje važiti 31. prosinca 2011.

               (5)

               Odluka Komisije 2009/543/EZ od 13. kolovoza 2008. o utvrđivanju ekoloških kriterija za dodjelu znaka za okoliš Zajednice za vanjske boje i lakove (6) prestaje važiti 18. kolovoza 2012.

               (6)

               Odluka Komisije 2009/544/EZ od 13. kolovoza 2008. o utvrđivanju ekoloških kriterija za dodjelu znaka za okoliš Zajednice za unutarnje boje i lakove (7) prestaje važiti 18. kolovoza 2012.

               (7)

               U skladu s Uredbom (EZ) br. 66/2010, pravovremeno je izvršena revizija ekoloških mjerila kao i s njima povezanih zahtjeva u pogledu procjene i provjere utvrđenih tim odlukama.

               (8)

               S obzirom na različite faze u kojima se nalaze postupci revizije tih odluka, primjereno je produljiti razdoblja važenja ekoloških mjerila i s njima povezanih zahtjeva u pogledu procjene i provjere koja su utvrđena tim odlukama. Razdoblje važenja ekoloških mjerila i s njima povezanih zahtjeva u pogledu procjene i provjere utvrđenih odlukama 2006/799/EZ i 2007/64/EZ potrebno je produljiti do 31. prosinca 2013. Razdoblje važenja ekoloških mjerila i s njima povezanih zahtjeva u pogledu procjene i provjere koja su utvrđena Odlukom 2007/506/EZ potrebno je produljiti do 31. ožujka 2013. Razdoblje važenja ekoloških mjerila i s njima povezanih zahtjeva u pogledu procjene i provjere koja su utvrđena Odlukom 2007/742/EZ potrebno je produljiti do 31. ožujka 2013., dok je razdoblje važenja ekoloških mjerila i s njima povezanih zahtjeva u pogledu procjene i provjere koja su utvrđena odlukama 2009/543/EZ i 2009/544/EZ potrebno produljiti do 30. lipnja 2013.

               (9)

               Odluke 2006/799/EZ, 2007/64/EZ, 2007/506/EZ, 2007/742/EZ, 2009/543/EZ i 2009/544/EZ trebalo bi, stoga, na odgovarajući način izmijeniti.

               (10)

               Mjere predviđene ovom Odlukom u skladu su s mišljenjem Odbora uspostavljenog člankom 16. Uredbe (EZ) br. 66/2010,

         DONIJELA JE OVU ODLUKU:
   Članak 1.
   Članak 6. Odluke 2006/799/EZ zamjenjuje se sljedećim:

      „Članak 6.
      Ekološka mjerila za skupinu proizvoda ‚sredstva za poboljšavanje tla’ te s njima povezani zahtjevi u pogledu procjene i provjere vrijede do 31. prosinca 2013.”

   Članak 2.
   Članak 5. Odluke 2007/64/EZ zamjenjuje se sljedećim:

      „Članak 5.
      Ekološka mjerila za skupinu proizvoda ‚uzgojni supstrati’ te s njima povezani zahtjevi u pogledu procjene i provjere vrijede do 31. prosinca 2013.”

   Članak 3.
   Članak 4. Odluke 2007/506/EZ zamjenjuje se sljedećim:

      „Članak 4.
      Ekološka mjerila za skupinu proizvoda ‚sapuni, šamponi i regeneratori za kosu’ te s njima povezani zahtjevi u pogledu procjene i provjere vrijede do 31. ožujka 2013.”

   Članak 4.
   Članak 4. Odluke 2007/742/EZ zamjenjuje se sljedećim:

      „Članak 4.
      Ekološka mjerila za skupinu proizvoda ‚električne, plinske ili apsorpcijske plinske toplinske crpke’ te s njima povezani zahtjevi u pogledu procjene i provjere vrijede do 31. ožujka 2013.”

   Članak 5.
   Članak 3. Odluke 2009/543/EZ zamjenjuje se sljedećim:

      „Članak 3.
      Ekološka mjerila za skupinu proizvoda ‚vanjske boje i lakovi’ te s njima povezani zahtjevi u pogledu procjene i provjere vrijede do 30. lipnja 2013.”

   Članak 6.
   Članak 3. Odluke 2009/544/EZ zamjenjuje se sljedećim:

      „Članak 3.
      Ekološka mjerila za skupinu proizvoda ‚unutarnje boje i lakovi’ te s njima povezani zahtjevi u pogledu procjene i provjere vrijede do 30. lipnja 2013.”

   Članak 7.
   Ova je odluka upućena državama članicama.

      Sastavljeno u Bruxellesu 14. studenoga 2011.

            Za Komisiju

         Janez POTOČNIK

            Član Komisije

      (1)  SL L 27, 30.1.2010., str. 1.

      (2)  SL L 325, 24.11.2006., str. 28.

      (3)  SL L 32, 6.2.2007., str. 137.

      (4)  SL L 186, 18.7.2007., str. 36.

      (5)  SL L 301, 20.11.2007., str. 14.

      (6)  SL L 181, 14.7.2009., str. 27.

      (7)  SL L 181, 14.7.2009., str. 39.


title: 2006/778/EZ: Odluka Komisije od 14. studenoga 2006. o minimalnim zahtjevima za prikupljanje podataka tijekom inspekcija mjesta proizvodnje na kojima su određene životinje držane u svrhu proizvodnje (priopćena pod brojem dokumenta C(2006) 5384)  Tekst značajan za EGP

text:
               03/Sv. 033

               HR

               Službeni list Europske unije

               205

         32006D0778

               L 314/39

               SLUŽBENI LIST EUROPSKE UNIJE

               14.11.2006.

      ODLUKA KOMISIJE

   od 14. studenoga 2006.
   o minimalnim zahtjevima za prikupljanje podataka tijekom inspekcija mjesta proizvodnje na kojima su određene životinje držane u svrhu proizvodnje
   (priopćena pod brojem dokumenta C(2006) 5384)
   (Tekst značajan za EGP)
   (2006/778/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/629/EEZ od 19. studenoga 1991. o utvrđivanju minimalnih standarda za zaštitu teladi (1), a posebno njezin članak 7. stavak 2.,
   uzimajući u obzir Direktivu Vijeća 91/630/EEZ od 19. studenoga 1991. o utvrđivanju minimalnih standarda za zaštitu svinja (2), a posebno njezin članak 7. stavak 2.,
   uzimajući u obzir Direktivu Vijeća 98/58/EZ od 20. srpnja 1998. o zaštiti životinja koje se drže u svrhu proizvodnje (3), a posebno njezin članak 6. stavak 3.,
   uzimajući u obzir Direktivu Vijeća 1999/74/EZ od 19. srpnja 1999. o utvrđivanju minimalnih standarda za zaštitu kokoši nesilica (4), a posebno njezin članak 8. stavak 3.,
   budući da:

               (1)

               Direktiva 91/629/EEZ utvrđuje minimalne standarde za zaštitu teladi držanih radi uzgoja i tova. Ona predviđa da države članice trebaju osigurati provođenje inspekcija pod odgovornošću nadležnog tijela kako bi se provjerilo udovoljavanje toj Direktivi.

               (2)

               Direktiva 91/630/EEZ utvrđuje minimalne standarde za zaštitu svinja držanih radi uzgoja i tova. Ona predviđa da države članice trebaju osigurati provođenje inspekcija pod odgovornošću nadležnog tijela kako bi se provjerilo udovoljavanje toj Direktivi.

               (3)

               Direktiva 98/58/EZ utvrđuje minimalne standarde za zaštitu životinja uzgajanih ili držanih u svrhu proizvodnje. Ona predviđa da države članice trebaju osigurati provođenje inspekcija pod odgovornošću nadležnog tijela kako bi se provjerilo udovoljavanje toj Direktivi te da države članice podnose izvješća Komisiji koja se odnose na te inspekcije.

               (4)

               Odluka Komisije 2000/50/EZ od 17. prosinca 1999. o minimalnim zahtjevima za inspekcijski pregled gospodarstava na kojima se životinje drže u svrhu proizvodnje (5) osigurava da izvješća koja države članice trebaju podnositi Komisiji u skladu s Direktivom 98/58/EZ trebaju pokrivati telad, svinje i kokoši nesilice. Ona naznačuje i podatke za koje se od država članica traži podnošenje za svaku vrstu i kategoriju životinja.

               (5)

               Inspekcije životinja koje se drže u svrhu proizvodnje provođene u državama članicama ne pokrivaju samo zahtjeve predviđene posebnim aktima poput onih koji se odnose na telad, svinje ili kokoši nesilice, već i opće zahtjeve za dobrobit životinja kako su predviđeni u Direktivi 98/58/EZ. Obveze država članica da podnose izvješća Komisiji stoga trebaju uključiti i opće i posebne zahtjeve pod zakonodavstvom Zajednice.

               (6)

               Inspekcije životinja koje se drže u svrhu proizvodnje provođene u državama članicama pokrivaju i sve druge uzgajane vrste životinja koje su u opsegu Direktive 98/58/EZ. Obveze država članica da podnose izvješća Komisiji stoga se trebaju primjereno proširiti.

               (7)

               Direktiva 1999/74/EZ utvrđuje minimalne standarde za zaštitu kokoši nesilica. Ona propisuje da države članice trebaju osigurati provođenje inspekcija pod odgovornošću nadležnog tijela kako bi se provjerilo udovoljavanje toj Direktivi.

               (8)

               Iskustvo stečeno direktivama 91/629/EEZ, 91/630/EEZ, 98/58/EZ i 1999/74/EZ naznačuje odstupanja između država članica u planiranju, provođenju, bilježenju i izvješćivanju o inspekcijama koje je u skladu s tim Direktivama provodilo nadležno tijelo.

               (9)

               Prikupljanje podataka o inspekcijama dobrobiti životinja ključno je za Zajednicu zbog procjene utjecaja njezine politike u tom području. Nadalje, važno je da se pravila dobrobiti životinja primjenjuju na jednoobrazan način, posebno jer ta pravila mogu utjecati na konkurentnost nekih uzgojnih djelatnosti. Stoga je nužno ažurirati minimalne zahtjeve za inspekciju proizvodnih mjesta na kojima se životinje drže u svrhu proizvodnje.

               (10)

               Uredba (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere pridržavanja propisa o hrani i hrani za životinje te pravila o zdravlju i dobrobiti životinja (6) određuje u glavi V. planove kontrole koji uključuju godišnja izvješća. Trenutne obveze država članica u pogledu podnošenja izvješća u skladu s Odlukom 2000/50/EZ trebaju se prilagoditi toj Uredbi, posebno u pogledu učestalosti i rokova za podnošenje izvješća Komisiji.

               (11)

               Na uvjete dobrobiti životinja utječu načini držanja. Stoga oni predstavljaju koristan temelj za sakupljanje podataka. U slučaju kokoši nesilica, posebno se upućuje na Uredbu Komisije (EZ) br. 2295/2003 od 23. prosinca 2003. o uvođenju detaljnih pravila za provedbu Uredbe Vijeća (EEZ) br. 1907/90 o određenim tržišnim standardima za jaja (7) obzirom da ona definira dodatne zahtjeve za alternativne sustave.

               (12)

               Trenutni sustav prikupljanja i analize podataka od država članica stvara administrativan teret i za Komisiju i za države članice. On stvara i rizik za izmjenu podataka. Stoga je nužno provesti studiju izvodljivosti na ažuriranom sustavu podataka na razini Zajednice kako bi se poboljšalo i olakšalo sakupljanje i analiza podataka koji se tu traže.

               (13)

               Odluka 2000/50/EZ stoga se treba staviti izvan snage i zamijeniti ovom Odlukom.

               (14)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Predmet
   Ova Odluka predviđa pravila za usklađivanje:

               (a)

               sakupljanja podataka tijekom inspekcija koje provodi nadležno tijelo u skladu s direktivama 91/629/EEZ, 91/630/EEZ, 98/58/EZ i 1999/74/EZ; i

               (b)

               podnošenje izvješća Komisiji o takvim podacima.

         Članak 2.
   Definicije
   Za potrebe ove Odluke, primjenjuju se definicije u direktivama koje se navode u članku 1. točki (a).
   Primjenjuju se i sljedeće definicije:

               (a)

               „inspekcija” znači pregled koji provodi nadležno tijelo na mjestu proizvodnje gdje su životinje držane u vrijeme pregleda u skladu s jednom od direktiva koje se navode u članku 1. točki (a);

               (b)

               „neusklađenost” znači nepridržavanje jedne od direktiva koje se navode u članku 1. točki (a) koji je:

                           i.

                           nadležno tijelo utvrdilo tijekom inspekcije;

                           ii.

                           zabilježilo to nadležno tijelo službenim dokumentom dostavljenom posjedniku ili držatelju životinja na navedenom mjestu proizvodnje.

         Članak 3.
   Podaci koji se trebaju prikupiti i zabilježiti tijekom svake inspekcije
   Tijekom svake inspekcije nadležno tijelo prikuplja i bilježi u pisanom ili elektronskom dokumentu podatke koji se odnose na:

               (a)

               datum i identifikaciju proizvodnog mjesta;

               (b)

               kategorije načina držanja i odgovarajuće odredbe zakonodavstva Zajednice kako je navedeno u Prilogu I.;

               (c)

               kategorije neusklađenosti i odgovarajuće odredbe zakonodavstva Zajednice kako je navedeno u Prilogu II.;

               (d)

               administrativne kategorije neusklađenosti i radnji koje poduzima nadležno tijelo kako je navedeno u Prilogu III.

         Članak 4.
   Minimalni zahtjevi za verifikaciju i bilježenje inspekcija koje se provode u skladu s Direktivom 91/629/EEZ
   Tijekom svake inspekcije koja se provodi u skladu s Direktivom 91/629/EEZ, nadležno tijelo pregledava najmanje pet kategorija od onih koje se navode u poglavlju I. Priloga II. ovoj Odluci i odgovarajuće odredbe u Direktivi 91/629/EEZ kako su navedene u tom poglavlju. Nadležno tijelo bilježi svaku pronađenu neusklađenost.
   Članak 5.
   Minimalni zahtjevi za verifikaciju i bilježenje inspekcija koje se provode u skladu s Direktivom 91/630/EEZ
   Tijekom svake inspekcije koja se provodi u skladu s Direktivom 91/630/EEZ, nadležno tijelo pregledava najmanje četiri kategorije od onih koje se navode u poglavlju II. Priloga II. ovoj Odluci i odgovarajuće odredbe u Direktivi 91/630/EEZ kako su navedene u tom poglavlju. Nadležno tijelo bilježi svaku pronađenu neusklađenost.
   Članak 6.
   Minimalni zahtjevi za verifikaciju i bilježenje inspekcija koje se provode u skladu s Direktivom 98/58/EZ
   Tijekom svake inspekcije koja se provodi u skladu s Direktivom 98/58/EZ, nadležno tijelo pregledava najmanje pet kategorija od onih koje se navode u poglavlju III. Priloga II. ovoj Odluci i odgovarajuće odredbe u Direktivi 98/58/EZ kako su navedene u tom poglavlju. Nadležno tijelo bilježi svaku pronađenu neusklađenost.
   Članak 7.
   Minimalni zahtjevi za verifikaciju i bilježenje inspekcija koje se provode u skladu s Direktivom 1999/74/EZ
   Tijekom svake inspekcije koja se provodi u skladu s Direktivom 1999/74/EZ, nadležno tijelo pregledava najmanje tri kategorije od onih koje se navode u poglavlju IV. Priloga II. ovoj Odluci i odgovarajuće odredbe u Direktivi 1999/74/EZ kako su navedene u tom poglavlju. Nadležno tijelo bilježi svaku pronađenu neusklađenost.
   Članak 8.
   Izvješća
   1.   Najkasnije do 30. lipnja 2009. i potom svake sljedeće godine ne kasnije od 30. lipnja, države članice Komisiji elektronskim putem podnose izvješće o podacima koji su prikupljeni i zabilježeni u skladu s ovom Odlukom, tijekom inspekcija koje su provedene tijekom prethodne kalendarske godine.
   2.   Izvješće predviđeno stavkom 1. mora:

               (a)

               sadržavati podatke koji se navode u Prilogu IV.;

               (b)

               imati priloženu analizu najtežih nalaza neusklađenosti kao i nacionalni akcijski plan za sprečavanje ili smanjivanje njihovog pojavljivanja u nadolazećim godinama.

         Članak 9.
   Stavljanje izvan snage
   Odluka 2000/50/EZ se stavlja izvan snage.
   Članak 10.
   Primjenjivost
   Ova se Odluka primjenjuje od 1. siječnja 2008.
   Članak 11.
   Adresati
   Ova je Odluka upućena državama članicama.

      Sastavljeno u Bruxellesu 14. studenoga 2006.

            Za Komisiju

         Markos KYPRIANOU

            Član Komisije

      (1)  SL L 340, 11.12.1991., str. 28. Direktiva kako je zadnje izmijenjena Uredbom (EZ) br. 806/2003 (SL L 122, 16.5.2003., str. 1.).

      (2)  SL L 340, 11.12.1991., str. 33. Direktiva kako je zadnje izmijenjena Uredbom (EZ) br. 806/2003.

      (3)  SL L 221, 8.8.1998., str. 23. Direktiva kako je izmijenjena Uredbom (EZ) br. 806/2003.

      (4)  SL L 203, 3.8.1999., str. 53. Direktiva kako je izmijenjena Uredbom (EZ) br. 806/2003.

      (5)  SL L 19, 25.1.2000., str. 51. Odluka kako je zadnje izmijenjena Aktom o pristupanju iz 2003.

      (6)  SL L 165, 30.4.2004., str. 1.; kako je ispravljeno (SL L 191, 28.5.2004., str. 1.). Uredba kako je izmijenjena Uredbom Komisije (EZ) br. 776/2006 (SL L 136, 24.5.2006., str. 3.).

      (7)  SL L 340, 24.12.2003., str. 16. Uredba kako je zadnje izmijenjena Uredbom (EZ) br. 89/2006 (SL L 15, 20.1.2006., str. 30.).
   PRILOG I.
   kako je navedeno u članku 3. točki (b)
   KATEGORIJE NAČINA DRŽANJA

      Kategorije načina držanja za kokoši nesilice i odgovarajuće odredbe u Direktivi 1999/74/EZ i Uredbi (EZ) br. 2295/2003

               Kategorija načina držanja

               Odgovarajuće zakonodavstvo Zajednice

               Slobodno držanje

               Prilog III. Uredbi (EZ) br. 2295/2003

               Štala

               Prilog III. Uredbi (EZ) br. 2295/2003

               Sustav obogaćenih kaveza

               Članak 6. Direktive 1999/74/EZ

               Sustav neobogaćenih kaveza

               Članak 5. Direktive 1999/74/EZ

         PRILOG II.
   kako je navedeno u članku 3. točki (c) i člancima 4., 5. i 6.
   POGLAVLJE I.

      Kategorije neusklađenosti za telad i odgovarajuće odredbe u Direktivi 91/629/EEZ

               Kategorija neusklađenosti

               Odgovarajuće odredbe Direktive 91/629/EEZ

               Inspekcija

               Prilog, točka 6.

               Sloboda kretanja

               Prilog, točke 7. i 8.

               Raspoloživ prostor

               Članak 3.

               Objekti i smještaj

               Prilog, točke 1., 2., 3., 9., 14. i 10.

               Minimalna rasvjeta

               Prilog, točka 5.

               Automatska i mehanička oprema

               Prilog, točka 4.

               Hrana za životinje, voda i ostale tvari

               Prilog, točke 12., 13. i 15.

               Razina hemoglobina

               Prilog, točka 11.

               Vlaknasta hrana

               Prilog, točka 11.

         POGLAVLJE II.

      Kategorije neusklađenosti za svinje i odgovarajuće odredbe u Direktivi 91/630/EEZ

               Kategorija neusklađenosti

               Odgovarajuće odredbe Direktive 91/630/EEZ

               Osoblje

               Članak 5.a

               Inspekcija

               Članak 3. stavak 8.
               Prilog, poglavlje II. Odjeljak B točka 2.
               Prilog, poglavlje II. Odjeljak C točka 3.
               Prilog, poglavlje II. Odjeljak D

               Sloboda kretanja

               Članak 3. stavak 3.;
               Prilog, poglavlje II. Odjeljak B točke 1., 4. i 5.
               Prilog, poglavlje II. Odjeljak C točke 1. i 2.

               Raspoloživ prostor

               Članak 3. stavak 1. članak 3. stavak 4.

               Objekti i smještaj

               Prilog, poglavlje I. točke 1., 2. i 3.

               Minimalna rasvjeta

               Prilog, poglavlje I. točka 2.

               Podne površine

               Članak 3. stavak 2.,
               Prilog, poglavlje I. točka 5.
               Prilog, poglavlje II. Odjeljak A

               Materijali kojim se životinje zanimaju

               Članak 3. stavak 5.,
               Prilog, poglavlje I. točka 4.
               Prilog, poglavlje II. Odjeljak B točka 3.

               Hrana za životinje, voda i ostale tvari

               Članak 3. stavak 6.,
               Prilog, poglavlje I. točke 6. i 7.

               Vlaknasta hrana

               Članak 3. stavak 7.

               Odstranjivanje pojedinih dijelova tijela

               Prilog, poglavlje I. točka 8.

               Načini uzgoja

               Prilog, poglavlje II. Odjeljak C točka 3.

         POGLAVLJE III.

      Kategorije neusklađenosti za sva mjesta proizvodnje i odgovarajuće odredbe u Prilogu Direktivi 98/58/EZ

               Kategorija neusklađenosti

               Odgovarajuće točke Priloga Direktivi 98/58/EZ

               Osoblje

               Točka 1.

               Inspekcija

               Točke 2., 3. i 4.

               Vođenje evidencije

               Točke 5. i 6.

               Sloboda kretanja

               Točka 7.

               Objekti i smještaj

               Točke od 8. do 12.

               Automatska ili mehanička oprema

               Točka 13.

               Hrana za životinje, voda i ostale tvari

               Točke 14. do 18.

               Odstranjivanje pojedinih dijelova tijela

               Točka 19.

               Načini uzgoja

               Točke 20. i 21.

         POGLAVLJE IV.

      Kategorije neusklađenosti za kokoši nesilice i odgovarajuće odredbe u Direktivi 1999/74/EZ

               Kategorija neusklađenosti

               Odgovarajuće odredbe Direktive 1999/74/EZ

               Inspekcija

               Prilog, točke 1. i 6.

               Raspoloživ prostor

               Članak 4. stavak 1. točka 4.
               Članak 5. stavak 1. točka 1.
               Članak 6. stavak 1. točka (a).

               Objekti i smještaj

               Članak 4. osim stavka 1. točke 4.
               Članak 5. osim stavka 1. točke 1.
               Članak 6. osim stavka 1. točke (a).
               Prilog, točke 4., 5. i 7.

               Minimalna rasvjeta

               Prilog, točka 3.

               Automatska i mehanička oprema

               Prilog, točka 2.

               Odstranjivanje pojedinih dijelova tijela

               Prilog, točka 8.

         PRILOG III.
   kako je navedeno u članku 3. točki (d)

      Administrativne kategorije neusklađenosti

               Administrativna kategorija neusklađenosti

               Radnje koje je poduzelo nadležno tijelo

               A

               Zahtjev da se neusklađenost (i) ukloni(-e) unutar roka koji je kraći od tri mjeseca
               Bez trenutnog poduzimanja mjera za upravne kazne ili kazne za kazneno postupanje

               B

               Zahtjev da se neusklađenost (i) ukloni(-e) unutar roka koji je duži od tri mjeseca
               Bez trenutnog poduzimanja mjera za upravne kazne ili kazne za kazneno postupanje

               C

               Trenutno poduzimanje mjera za upravne kazne ili kazne za kazneno postupanje

         PRILOG IV.

      Podaci koji se dostavljaju Komisiji u skladu s člankom 8.

   Podaci koji se dostavljaju Komisiji u skladu s člankom 8. dostavljaju se prema Tablici 1. i 2. ovog Priloga.
   Oni sadrže broj:

               —

               mjesta proizvodnje koja podliježu inspekciji u redovima 1. tablica 1. i 2.,

               —

               mjesta proizvodnje podvrgnuta inspekciji u redovima 2. tablica 1. i 2. temeljeno na broju inspekcija, koja udovoljavaju zahtjevima članaka od 4. do 7.,

               —

               mjesta proizvodnje bez neusklađenosti u redovima 3. tablica 1. i 2. temeljeno na nalazima inspekcija za koje je podneseno izvješće u redovima 2. tablica 1. i 2.,

               —

               neusklađenost prema kategorijama koje se navode u Prilogu II. u redovima od 4. do 18. tablice 1. i u redovima od 4. do 12. tablice 2. ovog Priloga,

               —

               neusklađenost prema kategorijama koje se navode u Prilogu III. u redovima od 19. do 21. tablice 1. i u redovima od 13. do 15. tablice 2. ovog Priloga.

      Tablica 1.

               Kategorija životinje

               Kokoši nesilice

               Telad

               Svinje

               Način držanja
               Broj

               Slobodno držanje

               Štala

               Sustav obogaćenih kaveza

               Sustav neobogaćenih kaveza

               1

               Mjesta proizvodnje koja podliježu inspekciji

               2

               Pregledana mjesta proizvodnje

               3

               Mjesta proizvodnje bez neusklađenosti

               Broj neusklađenosti koje se odnose na

               4

               Osoblje

               5

               Inspekciju

               6

               Vođenje evidencije

               7

               Slobodu kretanja

               8

               Raspoloživ prostor

               9

               Objekte i smještaj

               10

               Minimalnu rasvjetu

               11

               Podne površine (za svinje)

               12

               Materijali kojim se zanimaju životinje

               13

               Automatska i mehanička oprema

               14

               Hrana za životinje, voda i druge tvari

               15

               Hemoglobin (telad)

               16

               Vlaknasta hrana (telad i krmače)

               17

               Odstranjivanje dijelova tijela

               18

               Načini uzgoja

               19

               Neusklađenost A

               20

               Neusklađenost B

               21

               Neusklađenost C

      Tablica 2.

               Kategorija životinje
               Broj

               Goveda (osim teladi)

               Ovce

               Koze

               Domaća perad (1)

               Bezgrebenke

               Patke

               Guske

               Krznaši

               Purani

               1

               Mjesta proizvodnje koja podliježu inspekciji

               2

               Mjesta proizvodnje podvrgnuta inspekciji

               3

               Mjesta proizvodnje bez neusklađenosti

               Broj neusklađenost koje se odnose na

               4

               Osoblje

               5

               Inspekciju

               6

               Vođenje evidencije

               7

               Slobodu kretanja

               8

               Objekt i smještaj

               9

               Automatska i mehanička oprema

               10

               Hranu za životinje, vodu i ostale tvari

               11

               Odstranjivanje dijelova tijela

               12

               Načini uzgoja

               13

               Neusklađenost A

               14

               Neusklađenost B

               15

               Neusklađenost C

      (1)  Perad vrste Gallus gallus osim kokoši nesilica.


title: 97/523/EZ: Odluka Komisije od 9. srpnja 1997. o zajedničkom tehničkom propisu za opće priključne zahtjeve za terminalnu opremu za digitalne poboljšane bežične telekomunikacije (DECT) (2. izdanje)  Tekst značajan za EGP

text:
               13/Sv. 039

               HR

               Službeni list Europske unije

               14

         31997D0523

               L 215/48

               SLUŽBENI LIST EUROPSKE UNIJE

               09.07.1997.

      ODLUKA KOMISIJE

   od 9. srpnja 1997.
   o zajedničkom tehničkom propisu za opće priključne zahtjeve za terminalnu opremu za digitalne poboljšane bežične telekomunikacije (DECT) (2. izdanje)
   (Tekst značajan za EGP)
   (97/523/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/263/EEZ od 29. travnja 1991. o usklađivanju zakonodavstava država članica u odnosu na telekomunikacijsku terminalnu opremu, uključujući međusobno priznavanje njihove usklađenosti (1), kako je izmijenjena Direktivom 93/68/EEZ (2), a posebno njezin članak 6. stavak 2. drugu alineju,
   budući da je Komisija usvojila mjeru za utvrđivanje vrste terminalne opreme za koju je potreban zajednički tehnički propis kao i pripadajuću izjavu o području primjene;
   budući da je potrebno donijeti odgovarajuće usklađene norme ili dijelove normi za provedbu bitnih zahtjeva koje je potrebno preoblikovati u zajedničke tehničke propise;
   budući da je, kako bi se proizvođačima osigurao stalan pristup tržištu, nužno predvidjeti prijelazne odredbe u vezi s opremom koja je odobrena na temelju Odluke Komisije 94/471/EZ (3);
   budući da Odluku 94/471/EZ treba staviti izvan snage nakon isteka prijelaznog razdoblja;
   budući da je zajednički tehnički propis koji se donosi ovom Odlukom u skladu s mišljenjem Odbora za odobravanje terminalne opreme (ACTE),
   DONIJELA JE OVU ODLUKU:
   Članak 1.
   1.   Ova se Odluka primjenjuje na terminalnu radijsku opremu za digitalne poboljšane bežične telekomunikacije, (DECT), koja radi u frekvencijskom pojasu od 1 880 do 1 900 Mhz i koja je obuhvaćena usklađenom normom iz članka 2. stavka 1.
   2.   Ovom se Odlukom uspostavlja zajednički tehnički propis kojim su obuhvaćeni opći priključni zahtjevi za terminalnu opremu iz stavka 1.
   Članak 2.
   1.   Zajednički tehnički propis uključuje usklađenu normu koju je pripremilo nadležno tijelo za normiranje za provedbu, u mjeri u kojoj je to moguće, bitnih zahtjeva iz članka 4. točaka (c), (d), (e) i (f) Direktive 91/263/EEZ. Upućivanje na normu navedeno je u Prilogu.
   2.   Terminalna oprema obuhvaćena ovom Odlukom mora biti u skladu sa zajedničkim tehničkim propisom iz stavka 1., mora ispunjavati bitne zahtjeve iz članka 4. točke (a) i točke (b) Direktive 91/263/EEZ i mora ispunjavati zahtjeve svih drugih direktiva koje se primjenjuju, a posebno direktiva Vijeća 73/23/EEZ (4) i 89/336/EEZ (5).
   Članak 3.
   U vezi s terminalnom opremom iz članka 1. stavka 1. ove Odluke, prijavljena tijela koja su imenovana za provedbu postupaka iz članka 9. Direktive 91/263/EEZ primjenjuju ili osiguravaju primjenu usklađene norme iz članka 2. stavka 1. najkasnije u razdoblju od šest mjeseci nakon priopćenja o ovoj Odluci.
   Članak 4.
   1.   Odluka 94/471/EZ stavlja se izvan snage šest mjeseci nakon priopćenja o ovoj Odluci.
   2.   Terminalna oprema odobrena na temelju Odluke 94/471/EZ može se nastaviti stavljati na tržište i u uporabu, pod uvjetom da takvo odobrenje nije izdano po isteku šest mjeseci od priopćenja o ovoj Odluci.
   Članak 5.
   Ova je Odluka upućena državama članicama.

      Sastavljeno u Bruxellesu 9. srpnja 1997.

            Za Komisiju

         Martin BANGEMANN

            Član Komisije

      (1)  SL L 128, 23.5.1991., str. 1.

      (2)  SL L 220, 31.8.1993., str. 1.

      (3)  SL L 194, 29.7.1994., str. 89.

      (4)  SL L 77, 26.3.1973., str. 29.

      (5)  SL L 139, 23.5.1989., str. 19.
   PRILOG

      Upućivanje na važeću usklađenu normu

   Usklađena norma iz članka 2. Odluke glasi:
   radijski uređaji i sustavi, (RES); digitalne poboljšane bežične telekomunikacije, (DECT); opći priključni zahtjevi za terminalnu opremu
   ETSI
   Europski institut za telekomunikacijske norme
   Tajništvo ETSI-ja
   TBR 6, 2. izdanje – siječanj 1997.
   (bez predgovora)

      Dodatne informacije

   Europski institut za telekomunikacijske norme priznat je u skladu s Direktivom Vijeća 83/189/EEZ (1).
   Gore navedena usklađena norma izrađena je u skladu s punomoći koja je izdana u skladu s odgovarajućim postupcima iz Direktive 83/189/EEZ.
   Cijeli tekst gore navedene usklađene norme moguće je dobiti pri:

                           European Telecommunications Standards Institute (Europskom institutu za telekomunikacijske norme)

                           650, Route des Lucioles,

                           F-06921 Sophia Antipolis Cedex.

                           Commission of the European Communities (Komisiji Europskih zajednica)

                           DG XIII/A/2 - (BU 31, 1/7)

                           Rue de la Loi/Wetstraat 200,

                           B-1049 Bruxelles.

      (1)  SL L 109, 26.4.1983., str. 8.


Odluka Komisije od 22/12/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7814 - ENGIE / SOPER / LA COMPAGNIE DU VENT / LA CAISSE DES DEPOTS ET CONSIGNATIONS / CEOLCBH60 / CEOLCHA51 / CEOLAUX89) prema Uredbi Vijeća (EZ) No 139/2004 (Vjerodostojan je samo tekst na francuskom jeziku)


title: 2005/50/EZ: Odluka Komisije od 17. siječnja 2005. o usklađivanju radiofrekvencijskog spektra u pojasu 24 GHz za vremenski ograničenu uporabu automobilske radarske opreme malog dometa u Zajednici (priopćena pod brojem dokumenta C(2005) 34)  Tekst značajan za EGP

text:
               13/Sv. 038

               HR

               Službeni list Europske unije

               111

         32005D0050

               L 021/15

               SLUŽBENI LIST EUROPSKE UNIJE

               17.01.2005.

      ODLUKA KOMISIJE

   od 17. siječnja 2005.
   o usklađivanju radiofrekvencijskog spektra u pojasu 24 GHz za vremenski ograničenu uporabu automobilske radarske opreme malog dometa u Zajednici
   (priopćena pod brojem dokumenta C(2005) 34)
   (Tekst značajan za EGP)
   (2005/50/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimaju u obzir Odluku br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici (Odluka o radiofrekvencijskom spektru) (1), a posebno njezin članak 4. stavak 3.,
   budući da:

               (1)

               Komisija je u komunikaciji Vijeću i Europskom parlamentu od 2. lipnja 2003. o „Europskom akcijskom programu za sigurnost na cestama – smanjenje broja žrtava nesreća na cestama na pola u Europskoj uniji do 2010.: zajednička odgovornost” (2) utvrdila dosljedan pristup po pitanju sigurnosti na cestama u Europskoj uniji. Nadalje, u svojoj Komunikaciji Vijeću i Europskom parlamentu od 15. rujna 2003. naslova „Informacijske i komunikacijske tehnologije za sigurna i inteligentna vozila” (3), Komisija je najavila namjeru da putem inicijative e-Sigurnost poboljša sigurnost na cestama u Europi korištenjem novih informacijskih i komunikacijskih tehnologija te inteligentnih sustava za sigurnost na cestama, kao što je automobilska radarska oprema malog dometa. U svojim zaključcima o sigurnosti na cestama (4) Komisija je 5. prosinca 2003. također zatražila poboljšanje sigurnosti vozila promicanjem novih tehnologija, kao što je elektronička sigurnost.

               (2)

               Brz i koordiniran razvoj te primjena automobilskih radara malog dometa u Zajednici zahtijevaju dostupnost usklađenog pojasa radiofrekvencijskog spektra za navedenu primjenu u Zajednici, bez odgode i na stabilnoj osnovi, kako bi se industriji pružila neophodna sigurnost za potrebna ulaganja.

               (3)

               Radi navedenog usklađivanja, Komisija je 5. kolovoza 2003. u skladu s člankom 4. stavkom 2. Odluke br. 676/2002/EZ izdala nalog Europskoj konferenciji poštanskih i telekomunikacijskih uprava (CEPT) da uskladi radiofrekvencijski spektar i olakša koordinirano uvođenje automobilskog radara malog dometa.

               (4)

               Kao rezultat navedenog naloga, CEPT je utvrdio da je radiofrekvencijski pojas u području 79 GHz najpogodniji za dugoročan razvoj i uporabu automobilskog radara malog dometa, pri čemu se navedena mjera mora provesti najkasnije do siječnja 2005. Stoga je Komisija donijela Odluku 2004/545/EZ od 8. srpnja 2004. o usklađivanju radiofrekvencijskog spektra u području 79 GHz za uporabu automobilske radarske opreme malog dometa u Zajednici (5).

               (5)

               Međutim, tehnologija automobilskog radara malog dometa u području 79 GHz još je uvijek u razvoju i nije odmah dostupna na ekonomičnoj osnovi, iako se podrazumijeva da će industrija promicati razvoj takve tehnologije kako bi što ranije omogućila njezinu dostupnost.

               (6)

               U svom izvješću Europskoj komisiji od 9. srpnja 2004., u sklopu naloga izdanog 5. kolovoza 2003., CEPT je utvrdio da je radiofrekvencijski spektar u pojasu 24 GHz privremeno rješenje koje će, radi ostvarenja ciljeva inicijative e-Sigurnost, omogućiti rano uvođenje automobilskog radara malog dometa u Zajednicu, budući da se smatra kako je tehnologija dovoljno usavršena za rad u tom pojasu. Stoga bi države članice, u skladu sa svojom posebnom nacionalnom situacijom u vezi s radiofrekvencijskim spektrom, trebale poduzeti odgovarajuće mjere kojima bi na usklađenoj osnovi osigurale da je radiofrekvencijski spektar u dovoljnoj mjeri raspoloživ u radiofrekvencijskom spektru u pojasu 24 GHz (21,65 do 26,65 GHz) te zaštitile od štetnih smetnji postojeće službe koje djeluju u tom pojasu.

               (7)

               U skladu s bilješkom 5.340 Radijskih propisa ITU-a, zabranjene su sve emisije u pojasu od 23,6 to 24,0 GHz kako bi se zaštitila primarna uporaba ovog pojasa za službu radioastronomije, satelitsku službu istraživanja Zemlje i pasivnu službu istraživanja svemira. Zabrana je opravdana činjenicom da ove službe ne mogu tolerirati štetne smetnje izazvane emisijama u pojasu.

               (8)

               Bilješka 5.340 podliježe nacionalnoj provedbi i može se primjenjivati zajedno s člankom 4.4 Radijskih propisa, u skladu s kojima nije moguće dodijeliti nijednu frekvenciju postaji koja odstupa od Radijskih propisa, osim pod izričitim uvjetom da takva postaja, kod takve dodjele frekvencije, ne uzrokuje štetne smetnje za postaju koja radi u skladu s odredbama pravila ITU-a. Stoga je CEPT u svom izvješću Komisiji istaknuo da bilješka 5.340 izričito ne sprečava uprave da koriste pojaseve obuhvaćene fusnotom, pod uvjetom da time ne utječu na službe drugih uprava i ne pokušavaju dobiti međunarodno priznanje za takvu uporabu pod okriljem ITU-a.

               (9)

               Frekvencijski pojas od 23,6 do 24,0 GHz od primarnog je značenja za znanstvene i meteorološke zajednice za mjerenje sadržaja vodene pare, koji je ključan za mjerenja temperature za satelitsku službu istraživanja Zemlje. Ova frekvencija ima posebno važnu ulogu u inicijativi Globalno motrenje okoliša i sigurnost (GMES) koja za cilj ima operativni Europski sustav za upozoravanje. Frekvencijsko područje od 22,21 do 24,00 GHz također je potrebno za mjerenje spektralnih linija amonijaka i vode te službi radioastronomije za neprekidno promatranje.

               (10)

               U Radijskim su propisima ITU-a pojasevi od 21,2 do 23,6 GHz i od 24,5 do 26,5 GHz primarno dodijeljeni nepokretnim službama i u velikoj se mjeri koriste za nepokretno povezivanje za potrebe postojećih 2G i 3G pokretnih mreža vezanih uz infrastrukturu te za razvoj širokopojasnih nepokretnih bežičnih mreža.

               (11)

               Na osnovi studija kompatibilnosti automobilskog radara malog dometa s nepokretnim službama, satelitskom službom istraživanja Zemlje i službom radioastronomije, CEPT je zaključio da će neograničena uporaba automobilskih radarskih sustava malog dometa u radiofrekvencijskom spektru u pojasu 24 GHz uzrokovati neprihvatljive štetne smetnje za postojeće radijske aplikacije koje rade u ovom pojasu. Uzimajući u obzir Radijske propise ITU-a i važnost navedenih službi, svako uvođenje automobilskog radara malog dometa na 24 GHz moguće je samo uz dostatnu zaštitu navedenih službi u pojasu. U tom pogledu, iako je signal koji proizvodi automobilski radar malog dometa izuzetno slab u većem dijelu frekvencijskog područja 24 GHz, važno je u obzir uzeti kumulativni učinak uporabe velikog broja uređaja, koji pojedinačno možda ne uzrokuju štetne smetnje.

               (12)

               Prema CEPT-u, postojeće aplikacije koje rade u pojasu 24 GHz ili njegovoj blizini bile bi u većoj mjeri izložene znatnim razinama štetnih smetnji ako bi došlo do prekoračenja određene razine penetracije vozila koja koriste radiofrekvencijski spektar u pojasu 24 GHz za automobilske radare malog dometa. CEPT je posebno zaključio da bi satelitska služba istraživanja Zemlje i automobilski radari malog dometa mogli zajednički koristiti pojas samo privremeno, ako bi na svakom nacionalnom tržištu postotak vozila opremljenih automobilskim radarom malog dometa u području 24 GHz bio ograničen na 7,0 %. Iako je ovaj postotak izračunan na temelju piksela satelita za istraživanje Zemlje, nacionalna se tržišta koriste kao referenca pomoću koje se izračunava prag, budući da je to najučinkovitije sredstvo za provedbu ovog praćenja.

               (13)

               Nadalje, CEPT je u svom izvješću zaključio da bi u svrhu zaštite zahtjeva nepokretne službe zajednička uporaba s automobilskim radarom malog dometa bila privremeno izvediva ako bi postotak vozila opremljenih automobilskim radarom malog dometa u vidnom polju prijamnika nepokretne službe bio ograničen na manje od 10 %.

               (14)

               Na temelju posla koji je obavio CEPT pretpostavlja se da ne bi trebalo doći do pojavljivanja štetnih smetnji za druge korisnike pojasa ako ukupan broj registriranih vozila koja su stavljena na tržište ili stavljena u uporabu i opremljena automobilskim radarom malog dometa u području 24 GHz ne prekoračuje razinu od 7 % od ukupnog broja vozila u opticaju u svakoj državi članici.

               (15)

               U sadašnjem se trenutku ne očekuje da će se taj prag doseći prije referentnog datuma 30. lipnja 2013.

               (16)

               Nekoliko država članica koristi se radiofrekvencijskim spektrom u pojasu 24 GHz također i za radarsku kontrolu brzine, što doprinosi sigurnosti u prometu. Na temelju studija kompatibilnosti automobilskog radara malog dometa i određenog broja takvih uređaja koji se koriste u Europi, CEPT je zaključio da je kompatibilnost moguće postići pod određenim uvjetima, u prvom redu odvajanjem središnjih frekvencija dvaju sustava za najmanje 25 MHz te uz uvjet da je rizik od štetnih smetnji nizak i da neće prouzročiti netočna mjerenja brzine. Proizvođači vozila koja se koriste automobilskim radarskim sustavom malog dometa također su se obvezali da će nastaviti poduzimati odgovarajuće korake kojima će osigurati minimalan rizik od smetnji za radare za mjerenje brzine. Pouzdanost radarske opreme za mjerenje brzine stoga neće u znatnoj mjeri ovisiti o radu automobilskog radara malog dometa.

               (17)

               Neke će države članice u budućnosti koristi pojas od 21,4 do 22,0 GHz za satelitsku službu radiodifuzije u smjeru svemir-Zemlja. Na osnovi studija kompatibilnosti, nadležne nacionalne uprave zaključile su da ne postoje problemi vezani uz kompatibilnost ako su emisije automobilskog radara malog dometa ograničene na najviše – 61,3 dBm/MHz za frekvencije ispod 22 GHz.

               (18)

               Uz pomoć država članica Komisija treba stalno nadzirati gore navedene pretpostavke i mjere opreza na objektivan i razmjeran način, kako bi prije referentnog datuma na temelju konkretnih dokaza ocijenila je li na nekom nacionalnom tržištu prekoračen prag od 7 %, jesu li prouzročene ili postoji li vjerojatnost da će ubrzo biti prouzročene štetne smetnje drugim korisnicima pojasa zbog prekoračenja praga od 7 % na nekom nacionalnom tržištu, ili je li došlo do pojave štetnih smetnji za druge korisnike pojasa, čak i ispod praga.

               (19)

               Stoga, na temelju podataka koji postanu dostupni u okviru procesa revizije, izmjene sadašnje Odluke mogu postati neophodne, posebno kako bi se osigurao izostanak štetnih smetnji prouzročenih drugim korisnicima pojasa.

               (20)

               Sukladno tomu, ako se u bilo kojem trenutku pokaže da je neka od gore navedenih pretpostavki nevažeća, ne može se očekivati daljnja raspoloživost pojasa 24 GHz za automobilski radar malog dometa do referentnog datuma.

               (21)

               Kako bi lakše i učinkovitije pratile uporabu pojasa 24 GHz i provodile proces revizije, države članice mogu odlučiti na neposredniji način zatražiti od proizvođača i uvoznika podatke potrebne za proces revizije.

               (22)

               U skladu s izvješćem CEPT-a, zajedničko djelovanje automobilskog radara malog dometa i službe radioastronomije unutar pojasa od 22,21 do 24,00 GHz moglo bi dovesti do štetnih smetnji za potonju ako je vozilima koja su opremljena radarom malog dometa dozvoljeno da nesmetano djeluju unutar određene udaljenosti od pojedinačne radioastronomske postaje. Stoga, imajući na umu da je Direktivom 1999/5/EZ Europskog parlamenta i Vijeća od 9. ožujka 1999. o radijskoj opremi i telekomunikacijskoj terminalnoj opremi te o uzajamnom priznavanju njihove sukladnosti (6) predviđeno da radijska oprema mora biti izrađena na način kojim će se izbjeći štetne smetnje, potrebno je isključiti automobilske radarske sustave malog dometa koji djeluju u pojasevima koje koristi služba radioastronomije u području od 22,21 do 24,00 GHz tijekom kretanja kroz ova područja. Nacionalne uprave trebaju utvrditi i opravdati odgovarajuće radioastronomske postaje i njihove pripadajuće zone zabrane.

               (23)

               Isključivanje je najučinkovitije i najpouzdanije ako se obavlja automatski. Međutim, kako bi se omogućilo rano uvođenje automobilskog radara malog dometa u području 24 GHz, može se dozvoliti ograničeni broj odašiljača s ručnim isključivanjem jer se očekuje da će, uz tako ograničenu uporabu, vjerojatnost pojave štetnih smetnji za radioastronomsku službu ostati mala.

               (24)

               Privremeno uvođenje automobilskog radara malog dometa u radiofrekvencijskom spektru u pojasu 24 GHz je izuzetak i ne smije se smatrati presedanom za moguće uvođenje drugih vrsta aplikacija u pojaseve na koje se primjenjuje bilješka 5.340 Radijskih propisa ITU-a, bilo da se radi o privremenoj ili trajnoj uporabi. Štoviše, automobilski radar malog dometa ne smije se smatrati službom zaštite i sigurnosti života u smislu Radijskih propisa ITU-a te mora raditi bez smetnji i zaštite. Nadalje, automobilski radar malog dometa ne bi trebao sprečavati budući razvoj aplikacija koje se koriste pojasom 24 GHz i koje su zaštićene fusnotom 5.340.

               (25)

               Stavljanje na tržište i rad opreme za automobilski radar malog dometa u području 24 GHz, bilo samostalno ili naknadnom ugradnjom u vozila koja su već na tržištu, ne bi bilo u skladu s ciljem izbjegavanja štetnih smetnji za postojeće radijske aplikacije koje rade u ovom pojasu, budući da bi to moglo dovesti do nekontroliranog širenja takve opreme. Nasuprot tome, uporabu automobilskih radarskih sustava malog dometa u pojasu 24 GHz bilo bi jednostavnije kontrolirati isključivo kao dio složene integracije elektroničke opreme, automobilskog oblikovanja i paketa programske opreme vozila te kao dio opreme izvorno ugrađene u novo vozilo ili kao zamjenu za izvorno ugrađenu automobilsku radarsku opremu malog dometa.

               (26)

               Ova će se Odluka primjenjivati uzimajući u obzir i ne dovodeći u pitanje Direktivu Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (7) te na Direktivu 1999/5/EZ.

               (27)

               Mjere predviđene ovom Odlukom u skladu su s mišljenjem Odbora za radiofrekvencijski spektar,

         DONIJELA JE OVU ODLUKU:
   Članak 1.
   Svrha ove Odluke je usklađivanje uvjeta za dostupnost i učinkovitu uporabu radiofrekvencijskog spektra u pojasu 24 GHz za automobilsku radarsku opremu malog dometa.
   Članak 2.
   Za potrebe ove Odluke primjenjuju se sljedeće definicije:

               1.

               „radiofrekvencijski spektar u pojasu 24 GHz” znači frekvencijski pojas 24,15 +/– 2,50 GHz;

               2.

               „automobilska radarska oprema malog dometa” znači oprema koja cestovnim vozilima omogućava radarske funkcije za izbjegavanje sudara i aplikacije vezane uz sigurnost u prometu;

               3.

               „automobilska radarska oprema malog dometa koja je stavljena u uporabu u Zajednici” znači automobilska radarska oprema malog dometa koja je izvorno ugrađena ili koja zamjenjuje izvorno ugrađenu opremu u vozilu koje je registrirano ili će biti registrirano, stavljeno na tržište ili stavljeno u uporabu u Zajednici;

               4.

               „bez smetnji i zaštite” znači da za druge korisnike pojasa ne mogu nastati smetnje te da se ne može tražiti zaštita od štetnih smetnji koje nastaju od drugih sustava ili službi koje djeluju u tom pojasu;

               5.

               „referentni datum” znači 30. lipnja 2013.;

               6.

               „datum prijelaza” znači 30. lipnja 2007.;

               7.

               „vozilo” znači svako vozilo u skladu s definicijom iz članka 2. Direktive 70/156/EEZ;

               8.

               „isključenje” znači prekid emisije automobilske radarske opreme malog dometa;

               9.

               „zona zabrane” znači područje oko radioastronomske postaje definirano polumjerom koji odgovara određenoj udaljenost od postaje;

               10.

               „radni ciklus” znači udio vremena tijekom kojeg oprema aktivno odašilje u bilo kojem razdoblju od jednog sata.

         Članak 3.
   Radiofrekvencijski spektar u pojasu 24 GHz dodjeljuje se i što prije stavlja na raspolaganje, a najkasnije do 1. srpnja 2005., bez smetnji i zaštite, za automobilsku radarsku opremu malog dometa koja je stavljena u uporabu u Zajednici i koja je u skladu s uvjetima predviđenim člancima 4. i 6.
   Radiofrekvencijski spektar u pojasu 24 GHz ostaje dostupan do referentnog datuma u skladu s odredbama članka 5.
   Nakon tog datuma radiofrekvencijski spektar u pojasu 24 GHz prestaje biti dostupan za automobilsku radarsku opremu malog dometa koja je ugrađena u bilo koje vozilo, osim ako je takva oprema bila izvorno ugrađena u vozilo ili zamjenjuje izvorno ugrađenu opremu u vozilu koje je registrirano, stavljeno na tržište ili stavljeno u uporabu u Zajednici prije tog datuma.
   Članak 4.
   Radiofrekvencijski spektar u pojasu 24 GHz dostupan je za širokopojasni dio automobilske radarske opreme malog dometa čija je najveća srednja gustoća snage – 41,3 dBm/MHz efektivne izotropno izračene snage (e.i.r.p.), a vršna gustoća snage 0 dBm/50MHz e.i.r.p., osim za frekvencije ispod 22 GHz kod kojih je najveća srednja gustoća snage ograničena na – 61,3 dBm/MHz e.i.r.p.
   Radiofrekvencijski spektar u pojasu od 24,05 do 24,25 GHz dodjeljuje se za uskopojasnu vrstu/komponentu emisije, koja se može sastojati od nemoduliranog nositelja s najvećom vršnom snagom od 20 dBm e.i.r.p. i radnim ciklusom ograničenim na 10 % za vršne emisije veće od – 10 dBm e.i.r.p.
   Emisije automobilske radarske opreme malog dometa unutar pojasa 23,6-24,0 GHz ili pod kutom od 30° ili više u odnosu na vodoravnu ravninu moraju se smanjiti za najmanje 25 dB ako je oprema stavljena na tržište prije 2010., a nakon toga za najmanje 30 dB.
   Članak 5.
   1.   Aktivno će se pratiti stalna dostupnost radiofrekvencijskog spektra u pojasu 24 GHz za primjenu automobilskog radara malog dometa kako bi se osigurala valjanost glavne pretpostavke za otvaranje ovog pojasa za takve sustave, a to je da ne smije doći do pojave štetnih smetnji za druge korisnike pojasa, osobito pravovremenom provjerom:

               (a)

               ukupnog broja vozila koja su registrirana, stavljena na tržište ili stavljena u uporabu i opremljena automobilskim radarom malog dometa u području 24 GHz u svakoj od država članica kako bi se potvrdilo da navedeni broj ne prekoračuje razinu od 7 % od ukupnog broja vozila u opticaju u svakoj od država članica;

               (b)

               jesu li države članice ili proizvođači i uvoznici dostavili odgovarajuće podatke u vezi s brojem vozila opremljenih radarom malog dometa u pojasu 24 GHz u svrhu praćenja učinkovite uporabe pojasa 24 GHz za automobilsku radarsku opremu malog dometa;

               (c)

               uzrokuje li ili postoji li mogućnost da će pojedinačna ili kumulativna uporaba automobilskog radara malog dometa u pojasu 24 GHz ubrzo prouzročiti štetne smetnje drugim korisnicima pojasa 24 GHz ili susjednim pojasevima u najmanje jednoj državi članici, bez obzira je li dosegnut prag iz točke (a) ili ne;

               (d)

               daljnju primjenjivost referentnog datuma.

         2.   Osim procesa revizije iz stavka 1., provest će se i temeljna revizija najkasnije do 31. prosinca 2009. kako bi se utvrdio daljnji značaj početnih pretpostavki o djelovanju automobilskog radara malog dometa u radiofrekvencijskom spektru u pojasu 24 GHz te kako bi se utvrdilo napreduje li razvoj tehnologije automobilskog radara malog dometa u pojasu 79 GHz na način kojim će se osigurati raspoloživost aplikacija za automobilski radar malog dometa u ovom pojasu radiofrekvencijskog spektra do 1. srpnja 2013.
   3.   Temeljnu reviziju može uz opravdani zahtjev potaknuti član Odbora za radiofrekvencijski spektar ili sama Komisija.
   4.   Države članice pomažu Komisiji pri provedbi revizija iz stavaka 1. i 2. tako što će osigurati pravovremeno prikupljanje i dostavu informacija Komisiji, a posebno informacija navedenih u Prilogu.
   Članak 6.
   1.   Automobilska radarska oprema malog dometa koja je ugrađena u vozilo smije raditi samo kada je vozilo u aktivnom stanju.
   2.   Automobilska radarska oprema malog dometa koja je stavljena u uporabu u Zajednici mora osigurati zaštitu radioastronomskih postaja koje rade u pojasu radiofrekvencijskog spektra od 22,21 do 24,00 GHz i koje su definirane u članku 7. automatskim isključivanjem u utvrđenoj zoni zabrane ili na neki drugi način kojim se osigurava jednaka razina zaštite ovih postaja bez posredovanja vozača.
   3.   Iznimno od odredaba stavka 2., prihvaća se ručno isključivanje automobilske radarske opreme malog dometa koja je stavljena u uporabu u Zajednici i koja radi u radiofrekvencijskom spektru u pojasu 24 GHz prije datuma prijelaza.
   Članak 7.
   Svaka će država članica utvrđuje odgovarajuće nacionalne radioastronomske postaje koje je potrebno zaštiti na svom području u skladu s člankom 6. stavkom 2. te svojstva zona zabrane koje pripadaju odgovarajućoj stanici. Obavijest o tim informacijama, zajedno s odgovarajućim obrazloženjem, šalje se Komisiji u roku od šest mjeseci od donošenja ove Odluke i objavljuje u Službenom listu Europske unije.
   Članak 8.
   Ova je Odluka upućena državama članicama.

      Sastavljeno u Bruxellesu 17. siječnja 2005.

            Za Komisiju

         Viviane REDING

            Članica Komisije

      (1)  SL L 108, 24.4.2002., str. 1.

      (2)  COM(2003) 311.

      (3)  COM(2003) 542.

      (4)  Zaključci Vijeća Europske unije o sigurnosti na cestama, 15058/03 TRANS 307.

      (5)  SL L 241, 13.7.2004., str. 66.

      (6)  SL L 91, 7.4.1999., str. 10. Direktiva kako je zadnje izmijenjena Uredbom (EZ) br. 1882/2003 (SL L 284, 31.10.2003., str. 1.).

      (7)  SL L 42, 23.2.1970., str. 1. Direktiva kako je zadnje izmijenjena Direktivom Komisije 2004/104/EZ (SL L 337, 13.11.2004., str. 13.).
   PRILOG

      Informacije potrebne za praćenje uporabe radiofrekvencijskog spektra u pojasu 24 GHz za automobilski radar malog dometa

   U ovom su Prilogu utvrđeni podaci potrebni za provjeru stope penetracije vozila opremljenih automobilskim radarom malog dometa u svakoj od država članica Europske unije u skladu s člankom 5. Ovi se podaci koriste za izračun udjela vozila opremljenih radarom kratkog dometa koji koristi radiofrekvencijski spektar u pojasu 24 GHz u ukupnom broju vozila koja su u opticaju u svakoj od država članica.
   Sljedeći se podaci prikupljaju na godišnjoj osnovi:

               (1)

               broj vozila koja su opremljena radarom malog dometa koji koristi radiofrekvencijski spektar u pojasu 24 GHz i koja su proizvedena i/ili stavljena na tržište i/ili registrirana prvi put u Zajednici u referentnoj godini;

               (2)

               broj vozila koja su opremljena radarom malog dometa koji koristi radiofrekvencijski spektar u pojasu 24 GHz i koja su uvezena u Zajednicu u referentnoj godini;

               (3)

               ukupan broj vozila u opticaju u referentnoj godini.

         Svi podaci moraju biti popraćeni ocjenom nesigurnosti u vezi s informacijama.
   Uz gore navedene podatke, potrebno je pravovremeno dostaviti sve druge važne informacije koje bi pomogle Komisiji da zadrži odgovarajući pregled nad stalnom uporabom radiofrekvencijskog spektra u pojasu 24 GHz za automobilske radarske uređaje malog dometa, uključujući informacije o:

               —

               sadašnjim i budućim tržišnim trendovima, kako u Zajednici, tako i izvan nje,

               —

               prodaji na tržištima rezervnih dijelova i opreme i naknadnoj ugradnji opreme,

               —

               stanju napredovanja alternativnih tehnologija, a posebno automobilskih radara malog dometa u radiofrekvencijskom spektru u pojasu 79 GHz u skladu s Odlukom 2004/545/EZ.


title: 1999/343/EZ: Odluka Komisije od 25. svibnja 1999. o izmjeni Odluke 97/468/EZ o sastavljanju privremenog popisa objekata iz trećih zemalja iz kojih države članice odobravaju uvoz proizvoda mesa divljači (priopćena pod brojem dokumenta C(1999) 1373)  Tekst značajan za EGP

text:
               03/Sv. 41

               HR

               Službeni list Europske unije

               131

         31999D0343

               L 131/70

               SLUŽBENI LIST EUROPSKE UNIJE

         ODLUKA KOMISIJE
   od 25. svibnja 1999.
   o izmjeni Odluke 97/468/EZ o sastavljanju privremenog popisa objekata iz trećih zemalja iz kojih države članice odobravaju uvoz proizvoda mesa divljači
   (priopćena pod brojem dokumenta C(1999) 1373)
   (Tekst značajan za EGP)
   (1999/343/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je zadnje izmijenjena Odlukom 98/603/EZ (2), a posebno njezin članak 2. stavak 1.,

               (1)

               budući da se Odlukom Komisije 97/468/EZ (3) sastavlja privremeni popis objekata u trećim zemljama koji proizvode meso divljači;

               (2)

               budući da je Tunis poslao popise objekata koji proizvode meso divljači za koje odgovorna državna tijela potvrđuju kako su ti objekti usklađeni s propisima Zajednice;

               (3)

               budući da se zato za Tunis može izraditi privremeni popis objekata koji proizvode meso divljači;

               (4)

               budući da su mjere predviđene ovom Odlukom u skladu s mišljenjem Stalnog odbora za veterinarstvo,

         DONIJELA JE OVU ODLUKU:
   Članak 1.
   Tekst Priloga ovoj Odluci dodaje se Prilogu Odluci 97/468/EZ.
   Članak 2.
   Ova se Odluka primjenjuje od 25. svibnja 1999.
   Članak 3.
   Ova je Odluka upućena državama članicama.

      Sastavljeno u Bruxellesu 25. svibnja 1999.

            Za Komisiju

         Franz FISCHLER

            Član Komisije

      (1)  SL L 243, 11.10.1995., str. 17.

      (2)  SL L 289, 28.10.1998., str. 36.

      (3)  SL L 199, 26.7.1997., str. 30.
   PRILOG — BILAG — ANHANG — ΠΑΡΑΡΤΗΜΑ — ANNEX — ANNEXE — ALLEGATO — BIJLAGE — ANEXO — LIITE — BILAGA

      „País: TÚNEZ / Land: TUNESIEN / Land: TUNESIEN / Χώρα: ΤΥΝΗΣΙΑ / Country: TUNISIA / Pays: TUNISIE / Paese: TUNISIA / Land: TUNESIË / País: TUNÍSIA / Maa: TUNISIA / Land: TUNISIEN

                  1

                  2

                  3

                  4

                  5

                  G 001

                  Sotex-Luda

                  La Mornaghia

                  C”


Odluka Komisije od 07/05/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6918 - RHÔNE CAPITAL / CSM BAKERY SUPPLIES) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 27/10/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7297 - DOLBY / DOREMI / HIGHLANDS) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 23/04/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6893 - CARL ZEISS / CARL ZEISS VISION) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 29/03/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8370 - AMUNDI IMMOBILIER / MALAKOFF MEDERIC / TAS KAPSTADTRING 2) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)